**Likumprojekta “Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 44.panta pirmo daļu amatpersona, pildot dienesta pienākumus, valkā formas tērpu, kuru tai izsniedz par valsts budžeta līdzekļiem. Savukārt minētā likuma 44.panta otrajā daļā noteikts, ka amatpersonas formas tērpa un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidus un izsniegšanas normas nosaka Ministru kabinets.Ministru kabineta 2009.gada 10.februāra noteikumos Nr.137 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām” (turpmāk – Ministru kabineta noteikumi Nr.137), kas nosaka Iekšlietu ministrijas sistēmas iestāžu un Ieslodzījuma vietu pārvaldes (turpmāk – iestāde) amatpersonu ar speciālajām dienesta pakāpēm (turpmāk – amatpersona) formas tērpu un atšķirības zīmju aprakstu, kā arī speciālā apģērba, individuālo aizsardzības līdzekļu, ekipējuma un inventāra veidus un to izsniegšanas normas, faktiski nav iespējams precīzi definēt visas vajadzības, piesaistot tās noteiktai iestādes struktūrvienībai. Proti, viena veida formas tērpa priekšmeta lietošanas ilgums dažādās struktūrvienībās vienas iestādes ietvaros dienesta specifikas dēļ būtiski atšķiras. Līdz ar to, ņemot vērā iestādes struktūrvienību funkciju un dienestapienākumu izpildes dažādību, jāparedz iespēja iestādēm pašām biežāk pārskatīt un precizēt lietderīgās lietošanas ilguma normas it īpaši nolietojamības faktoriem vairāk pakļautajiem formas tērpa priekšmetiem, pārskatot arī izsniedzamo formas tērpa priekšmetu skaitu.Ne tikai strukturālās izmaiņas, kas tiek veiktas iestādēs, bet arī funkciju apjoms un prasības pēc dažāda veida formas tērpiem, speciālā apģērba, individuālo aizsardzības līdzekļu, ekipējuma un inventāra regulāri pakļaujas izmaiņām, un to nav iespējams precīzi uzskaitīt tiesību aktos, nosakot to apjomu. Lai nodrošinātu drošu un kvalitatīvu dienesta pienākumu izpildi un minimizētu normatīvo aktu skaitu, virzot īsā laika periodā vairākus normatīvā akta projektus ar grozījumiem vienos noteikumos, ir lietderīgi izsniegšanas normu noteikšanu deleģēt iestādēm. Ņemot vērā izveidojušos praksi sabiedriskās kārtības un drošības nodrošināšanas jomā, Iekšlietu ministrija ir konstatējusi, ka konkrēto normu noteikšana sevi neattaisno, jo tā cieši saistīta ar virkni iestādes iekšējo organizatorisko pasākumu īstenošanu, kā arī sabiedrības pieprasījumu funkciju efektīvai nodrošināšanai – līdz ar to, nepārtraukti tiek meklēti jaunākie risinājumi speciālajam apģērbam, individuālās aizsardzības līdzekļiem, bruņojumam utt.Šobrīd Ministru kabineta noteikumos Nr.137 noteiktie formas tērpa priekšmetu lietošanas ilgumi ne visos gadījumos ir atbilstoši, jo gan materiāla kvalitāte, gan lietošanas intensitāte iestādēs un tās struktūrvienībās būtiski atšķiras. Vienlaikus priekšmetu lietošanas termiņi ir sasaistāmi gan ar ražotāja garantijām (kvalitatīvajiem rādītājiem), gan ar lietošanas intensitāti, gan ar nepieciešamību efektivitātes nodrošināšanai nomainīt (atjaunot) morāli novecojošus resursus.Tāpat, formas tērpu izsniegšanā ir virkne jautājumu, kas saistīti ar nodrošinājuma loģistiku. Pašreiz iestādes nespēj izpildīt Ministru kabineta noteikumu Nr.137 prasības par formas tērpu lietošanas normām, jo piešķirtā finansējuma apjoms neļauj plānot iegādi un nomainīt formas tērpu priekšmetus atbilstoši normatīvajos aktos paredzētajam lietošanas ilgumam. Iestādes veic plānošanu formas tērpa priekšmetu iepirkumu procedūrai gan pēc nepieciešamā maksimālā (atbilstoši Ministru kabineta noteikumiem Nr.137), gan minimālā apjoma (piešķirto valsts budžeta līdzekļu ietvaros), kas apgrūtina plānošanas procesu.Likumprojekts “Grozījums Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (turpmāk – projekts) paredz, ka Ministru kabineta noteikumos tiks noteikts tikai formas tērpa izskats (attēls un apraksts), savukārt formas tērpa un atšķirības zīmju izsniegšanas un lietošanas normas, kā arī speciālā apģērba, individuālo aizsardzības līdzekļu, ekipējuma un inventāra veidi un izsniegšanas normas tiks noteiktas iestādes iekšējā normatīvajā aktā.Paredzot tiesības iestādēm (iestāžu vadītājiem) pašām noteikt izsniegšanas normas, tiks atvieglota materiāltehniskās apgādes plānošana iestādē, minimizējot formas tērpu apgādes nepietiekamības problēmu. Iestādes, pārskatot un izstrādājot apgādes normas, varēs nodrošināt formas tērpu komplektu diferencēšanu atkarībā no to piemērotības konkrēto dienesta pienākumu specifikai un amatpersonu veicamajiem dienesta uzdevumiem.Saskaņā ar likumu “Par valsts budžetu 2018.gadam” Iekšlietu ministrijas padotībā esošajām iestādēm plānotie izdevumi formas tērpu un speciālā apģērba iegādei (EKK 2364) sadalījumā pa budžeta programmām un apakšprogrammām:* budžeta apakšprogrammā 06.01.00 “Valsts policija” 1 551 624 *euro*;
* budžeta programmā 07.00.00 “Ugunsdrošība, glābšana un civilā aizsardzība” 285 744 *euro*;
* budžeta programmā 10.00.00 “Valsts robežsardzes darbība” 609 814 *euro*.

Vienlaikus norādām, ka 2019.gadā pagaidu budžeta bāzes izdevumi plānoti tādā pašā apmērā kā 2018.gadā. Savukārt formas tērpu un speciālā apģērba iegāde Iekšējās drošības biroja amatpersonām ar speciālajām dienesta pakāpēm, kuru amata pienākumos ir veikt operatīvo darbību un noziedzīgu nodarījumu izmeklēšanu pirmstiesas procesā, 2019.gadā un turpmākos gados tiks nodrošināta Iekšējās drošības birojam piešķirto finanšu līdzekļu ietvaros, izdevumus attiecīgajā apmērā pārdalot no EKK 2271 “Izdevumi, kas saistīti ar operatīvo darbību” uz EKK 2364 “Formas tērpi un speciālais apģērbs” (plānotie izdevumi 2019.gadā – 111 642 *euro* apmērā, 2020. un 2021.gadā ik gadu – 11 326 *euro* apmērā.Saskaņā ar likumu "Par valsts budžetu 2018.gadam" Tieslietu ministrijas programmas 04.00.00 "Kriminālsodu izpilde" apakšprogrammā 04.01.00 "Ieslodzījuma vietas" plānotie izdevumi formas tērpa un speciālā apģērba iegādei 207 557 *euro* apmērā. Vienlaikus norādām, ka 2019.gadā pagaidu budžeta bāzes izdevumi plānoti tādā pašā apmērā kā 2018.gadā.Ar projektu Ministru kabineta noteikumi par amatpersonu formas tērpiem tiks atslogoti no tehnisko jautājumu lemšanas un noteikšanas, proti, no lietošanas un izsniegšanas normu noteikšanas.Lai nodrošinātu jaunas kārtības ieviešanu un attiecīgo normatīvo aktu sagatavošanu, paredzēts, ka projekts stājas spēkā 2019.gada 1.jūlijā. |
| 3. | Projekta izstrādē iesaistītās institūcijas | Iekšlietu ministrija.  |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā likumprojektā paredzēto, līdz 2019. gada 1. jūnijam tiks izdoti jauni Ministru kabineta noteikumi, kas noteiks amatpersonas formas tērpa un atšķirības zīmju aprakstu, savukārt Ministru kabineta noteikumi Nr.137 zaudēs spēku.  |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo tas attiecas uz atsevišķu personu loku – Iekšlietu ministrijas sistēmas iestāžu un Ieslodzījuma vietu valdes amatpersonām ar speciālajām dienesta pakāpēm – un sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 1. Valsts policija;
2. Iekšējās drošības birojs;
3. Valsts robežsardze;
4. Valsts ugunsdzēsības un glābšanas dienests;
5. Iekšlietu ministrijassistēmāesošās koledžas;
6. Ieslodzījuma vietu pārvalde.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Likumprojekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

17.12.2018 10:59

1236

N.Lazukova-Šejanova

67219177, nadezda.lazukova@iem.gov.lv